Идентифициране и Разработване на Проекта, Процедура по Определяне на Неговата Допустимост
Стъпка 1.
Първоначална оценка за допустимост. Ако кандидатът (потенциалният кредитоискател) желае да обсъди проекта си с цел да определи дали той отговаря на критериите на КЛЕЕВЕИ за допустимост, това може да бъде извършено както неофициално, установявайки контакт с екипа от консултанти, така и официално - чрез подаване на заявление за кандидатстване. За неофициално обсъждане на проекта, кандидатът може да се свърже по телефона или да посети офиса на екипа по КЛЕЕВЕИ. Формулярът на заявлението може да бъде изтеглен от сайта на програмата (www.BEERECL.com). Ако кандидатът няма достъп до интернет, той може да поиска копие от формуляра от екипа на телефон +359 (02) 988-00-52. Подаването на заявление е изцяло по преценка на кандидата. 
Стъпка 2.
Официална оценка за допустимост. Ако кандидатът желае да получи официална оценка на допустимостта, той трябва да изпрати на екипа попълнена на български или английски заявление за кандидатстване, подписано от лице, имащо това правомощие. Формулярът трябва да бъде изпратен на вниманието на: г-ца Полина Георгиева. Формулярът трябва да бъде изпратен заедно с всички изисквани документи, описани в него, както и с електронно копие на документите на компакт диск/дискета или по електронна поща. 

Стъпка 3.
Определяне на допустимостта: В рамките на 10 работни дни от получаването на формуляра и цялата документация, екипът от консултанти ще уведоми писмено кандидата относно оценката на допустимостта на проекта. Ако документи/информация, изисквани във формуляра липсват или не са достатъчно ясни, консултантите ще се свържат с кандидата за получаване на тази информация. Оценяването на допустимостта може да бъде направено само при представяне на цялата необходима информация. 

В случай че е необходимо консултиране с ЕБВР за допустимостта на даден проект, кандидатът ще бъде информиран за това от екипа в рамките на 10 работни дни. Кандидатът ще получи крайната оценка за допустимост до 3 работни дни от получаването на отговор от ЕБВР.

В случай че кандидатът не е съгласен с оценяването на проекта като неквалифицируем, той има право да обжалва това решение в рамките на 30 дни, в съответствие с процеса на обжалване, посочен по-долу. 

Молим да имате предвид, че официалната оценка на допустимостта не е гаранция за получаване на кредит по програмата, нито трябва да бъде считана като гаранция за получаване на безвъзмездната помощ. Проектите трябва да преминат през няколко стъпки преди да бъдат оценени като квалифицируеми за финансиране и последващо получаване на безвъзмездната помощ. 
Стъпка 4.
Писмо за съгласие (Waiver Letter). Веднага след като кандидатът е информиран, че проектът му е квалифицируем за финансиране по програмата, той трябва да изтегли писмото за съгласие (Waiver Letter) от сайта на КЛЕЕВЕИ (или да поиска да му бъде изпратено копие). Процесът на кандидатстване продължава като кандидатът предоставя на екипа от консултанти две оригинални копия от него, подписани от лице на компанията, имащо такива правомощия.

Стъпка 5.
Оферта. При представянето на писмото за съгласие (Waiver Letter), квалифицируемият кандидат трябва да избере участваща банка, директно или като се консултира с екипа от консултанти, ако е необходимо. Кандидатът преговаря директно с избраната банка относно офертата. 

Стъпка 6.
Разработване на бизнес план (REUP). След получаване на положителна оценка на допустимостта на проекта, представяне на подписано писмо за съгласие (Waiver Letter) и получаване на оферта от участващата банка, екипът от консултанти започва разработването на бизнес плана (REUP). След изготвянето на плана, екипът от консултанти го предава в участващата банка, която впоследствие самостоятелно и независимо от консултантите взима решение дали да отпусне финансиране за проекта. 

Процес на обжалване

1. В случай че кандидатът не е съгласен с оценката на проекта му като неквалифицируем, той има право да обжалва това решение. В рамките на 30 дни от получаването на първоначалната оценка, той може да обжалва решението като изпрати писмо на английски език на г-н Владимир Литвак, Мениджър Проекти, Енkон Сървисис ООД, София 1000, ул. „Г.С. Раковски” 135, вх. Б, ет. 5; факс: (2) 988 0052, email: vlitvak@enconservices.com, в което да посочи конкретния случай, който желае да бъде преразгледан, заедно с преведено на английски заявление за кандидатстване. Също така ще е необходимо всяка документация отнасяща се за проекта да бъде подадена на английски език. В рамките на 15 дни от получаването на обжалването, г-н Литвак ще изпрати писмен отговор (по електронна поща или факс). 

2. Ако кандидатът не е съгласен с получаването на отрицателно решение на първа инстанция от обжалването, той може да обжалва втори път пред финансиращата институция, Европейската банка за възстановяване и развитите, чрез Стефания Раколта, Мениджър отдел енергийна ефекивност & климатични промени, Европейската банка за възстановяване и развитите (ЕБВР), One Exchange Square, London EC2A 2JN, United Kingdom. Второто обжалване ще бъде разгледано само ако то е подадено  в рамките на 30 дни от датата на получаване на първото писмо отговор на обжалването. За да обжалва на втора инстанция, кандидатът трябва да предостави на английски език копие от първоначалната молба, копие от първото писмо, с което обжалва, и копие от писмения отговор на г-н Литвак. ЕБВР ще разгледа последното писмо с обжалване в срок от 30 дни  и ще информира писмено кандидата за своето решение. Ако решението е отрицателно, тогава кандидатът няма право на ново обжалване. 

Ако кандидатът получи отрицателно решение за допустимост след директна консултация с ЕБВР, неговото обжалване ще бъде пренасочено към ЕБВР от екипа от консултанти още на първа инстанция, без да се преминава през двустепенния процес на обжалване. 

